Naučnici sa Harvarda napravili robote inspirisane termitima - Automatika.rs\nNaslovna Vesti Razno Naučnici sa Harvarda napravili robote inspirisane termitima\nRoboti ”TERMES” su projektovani tako da se vrši samo nekoliko jednostavnih funkcija sa visokim stepenom pouzdanosti. Svaki robot poseduje deset senzora i tri aktuatora kako bi otkrio svoju poziciju u odnosu na blokove koji se koriste u projektu kao građevinski materijal.\n”TERMES” jedinice su jedino svesne svoje neposredne blizine i nemaju koncept progresije strukture kao celine, ili rada sprovedenog od strane njihovih kolega robota. Oni se jednostavno fokusiraju na ono što je ispred njih sve do izgradnje konačne forme.\nAko je potrebno, pojedinačni radnik/robot ima sposobnost da izgradi strukturu bez pomoći drugih jedinica, pošto je svaki robot identičan i bez centralne komandne jedinice koja upravlja ili koordiniše jedinicama. Svaki ”TERMES” robot ima sposobnost za manevrisanje na strukturi koju stvara i u svom neposrednom nestruktuiranom okruženju, ali u svom sadašnjem stanju dizajna, on može da funkcioniše samo u ravnim oblastima bez prepreka.\nSvaki robot meri 175 milimetara u dužinu sa podignutim kandžama za hvatanje, širine je 110 milimetara i visine od 100 milimetara, bez potporne police. Svaki robot je težak 810 grama.\n”TERMES” projekat predstavlja skroman prvi korak ka krajnjem cilju potpuno automatizovane radne snage. Ovo bi uklonilo potrebu za stalnim ljudskim nadzorom i ima potencijal da poboljša brzinu i efikasnost izgradnje objekata.\nNedostatak centralne kontrolne jedinice može biti korisno ukoliko bi se roboti slali na gradilišta visokog rizika. Obično bi u takvim okolnostima cela operacija stala ukoliko bi komandana jedinica bila uništena. Međutim, sa ”TERMES”-om, svaka jedinica je u potpunosti potrošna, omogućavajući drugima da nesmetano nastave rad, bez obzira na gubitke.\nPrimene ovih robotskih građevinskih jedinica mogu uključivati zadatke kao što su slaganje vreća sa peskom tokom poplava ili preduzimanje jednostavnih građevinskih poslova u teškim radnim uslovima ili na drugim planetama.\nOvi roboti su prvi koraci u projektu koji za krajnji cilj ima da stvori potpuno automatizovanu robotsku radnu snagu koja može da izgradi kompleksne strukture, bez potrebe za centralizovanom kontrolom.\nPrethodni tekstSiemens Smart Infrastructure – Online obuka za DIGSI 5\nSledeći tekstReverzibilna hidroelektrana – Da li ste čuli za ovaj pojam, gde je najveća na svetu, ima li je u Srbiji?


U fokusu - Sindikat Sloga: U Srbiji nema dostojanstvenog rada - Vesti iz Kragujevca i Šumadije - Pressek.rs\nBy foto:pixabay/526663 Ponedeljak, 7. oktobar 2019.\nSindikat „Sloga” ocenio je povodom 7. oktobra – Međunarodnog dana dostojanstvenog rada, da takav rad u Srbiji ne postoji.\n- Vlast u saradnji sa tajkunima i podaničkim sindikatima nastavlja da proizvodi socijalnu bedu kroz stvaranje opšte oskudice, nesigurnog posla i malih zarada koje uništavaju ljudske sposobnosti i svaku vrstu empatije, morala i ličnog dostojanstva, navodi se u saopštenju sindikata.\nUkazano je da je dostojanstveni rad za većinu radnika u Srbiji trenutno nedostižan san, za vlast sporedna stvar, dok je za poslodavce samo floskula, odnosno „jeftin rad i nadničenje” zarad bogaćenja.\n- Kao radnički sindikat nastavićemo zalaganje i borbu za drastično povećanje minimalne zarade i plata za sve radnike, za sigurna radna mesta i ukidanje agencijskog zapošljavanja, za slobodno i neometano sindikalno i političko organizovanje i delovanje, navela je „Sloga”.\nDodaje se da će taj sindikat „insistirati da socijalne teme budu u fokusu svih budućih gradjanskih i radničkih protesta i raditi na podizanju svesti o sveopštem otporu protiv svih koji bi da krše ljudsko dostojanstvo i koriste čoveka isključivo kao potrošno sredstvo za sticanje kapitala”.\nTagovi Posao Radnici Sindikati


NACRT ZAKONA O SPREČAVANJU KORUPCIJE: Nacrt zakona usaglašen sa ekspertizom GRECO\nNovi Nacrt zakona o sprečavanju korupcije, koji je usaglašen sa ekspertizom GRECO eksperata, objavljen na sajtu Ministarstva pravde krajem prošle sedmice radi sprovođenja drugog kruga javne rasprave.\nJavna rasprava će trajati do 4. marta, a Ministarstvo pravde je pozvalo zainteresovane strane da dostave svoje primedbe, predloge, sugestije i komentare u tom roku.\nU obrazloženju ovog rešenja navodi se da iskustvo Agencije pokazuje da važeći Zakon o Agenciji za borbu protiv korupcije ("Sl. glasnik RS", br. 97/2008, 53/2010, 66/2011 - odluka US, 67/2013 - odluka US, 112/2013 - autentično tumačenje i 8/2015 - odluka US - dalje: Zakon) ostavlja veliki prostor za zloupotrebe i prikrivanje stvarne vrednosti imovine i prihoda javnih funkcionera.\nNacrt zakona propisuje za situacije koje su česte u praksi, da kada javni funkcioneri budu ponovo izabrani, imenovani ili postavljeni na istu javnu funkciju, a kod kojih nije došlo ni do kakvih promena u odnosu na podatke iz prethodno podnetog Izveštaja, nisu dužni da ponovo podnose Agenciji Izveštaj, ali jesu dužni da je o tome u pisanoj formi obaveste u roku od 30 dana.\nU obrazloženju teksta Nacrta zakona, napominje se da se u cilju pojačane zaštite javnog interesa, uvodi obaveza funkcionera da u Izveštaju prijavi i podatke o udelu i akcijama pravnog lica u kome pravno lice u kojem funkcioner poseduje udeo ili akcije, ima preko tri odsto udela ili akcija.\nAgencija dobija novo ovlašćenje u postupku provere Izveštaja - pravo da zahteva da pored članova porodice i povezana lica neposredno dostave podatke o svojoj imovini i prihodima u roku od 30 dana, ukoliko postoji sumnja da javni funkcioner prikriva stvarnu vrednost svoje imovine i prihoda.\nNadležnost Agencije prema Nacrtu zakona treba da bude proširena i na mogućnost podnošenje krivičnih prijava, zahteva za pokretanje prekršajnog postupka i inicijativa za pokretanje disciplinskog postupka.\nRadi zaštite javnog interesa, smanjenja rizika od korupcije i jačanja integriteta, nova zakonska rešenja predviđaju da organi javne vlasti Agenciji na njen zahtev dostave u roku od 15 dana sva dokumenta i informacije kojima raspolažu i da Agenciji omoguće neposredan uvid u ta dokumenta.\nNacrt zakona je propisao rok od pet dana u kojem je javni funkcioner dužan da obavesti neposredno pretpostavljenog i Agenciju o sumnji u postojanje sukoba interesa ili o sukobu interesa koji funkcioner ili sa njim povezano lice ima.\nPrvi izuzetak su situacije kada je funkcioner Ustavom Republike Srbije ("Sl. glasnik RS", br. 98/2006) ili zakonom obavezan da istovremeno obavlja dve ili više javnih funkcija (recimo predsednik Vrhovnog kasacionog suda istovremeno je i predsednik Visokog saveta sudstva).\nIzvor: Vebsajt Blic,10.02.2019.


U poseti Ministru zdravlja Makedonije – Lečenje kancera na Kubi | Consulta al Futuro\nU sedištu ovog sastanka, kubanski specijalisti Jesus de los Santos Reno, pomoćnik profesora u pedijatrijskoj onkologiji; i Anabely Estevez Garcia, profesor i istraživač u međunarodnom medicinskom centru La Pradera, ponudili su široko objašnjenje o dobrim rezultatima upotrebe ovih lekova.\nU razgovoru je ucestvovao Goran Puljezevic, osnivac agencije Consulta al Futuro, jedine institucije zapadnog Balkana, sa sedistem Srbiji, sa zvanicnim vezama sa Ministarstvom za javno zdravlje i kubanskim bolnicama za lecenje pacijenata iz naseg regiona sa ovim novim vakcinama.\nReno, koji radi na Nacionalnom institutu za onkologiju i radiobiologiju Kube, fokusirao je svoju prezentaciju na temu Radio terapija i Nimotuzumab kod dece i adolescenata sa gliomima u cerebralnom stemu.\nOn je govorio o institucionalnom iskustvu i rezultatima preživljavanja, koji su daleko superiorniji od dosadašnjih tretmana u svetu, a koji se rade primenom kubanske vakcine Nimotuzumab, komercijalno poznatom kao CIMAher, jednog humanizovanog monoklonalnog antitela razvijenog od strane naučnika sa ostrva.\nEstevez Garcia se pozvala na uspešne tretmane odraslih sa tumorima glave i vrata kroz primenu ove vakcine (za tumore glave i vrata) kao i na terapije Racotumomabom (Vakira),koja je drugo antitelo koje se koristi za lečenje karcinoma pluća.\nO kanceru jednjaka, pankreasa, debelog creva i rektuma\nGovorila je o ohrabrujucim rezultatima ovih proizvoda, kako odvojeno, tako i kombinaciji sa drugim preparatima, kod kancera jednjaka, pankreasa, debelog creva i rektuma.\nTakodje je govorila o drugim uspesnim tretmanima na Kubi kao npr lecenje vitiliga i zaustavljanje napredovanja retinitis pigmentoze kao i o poboljsanju vidnog polja kod pacijenata sa ovom urodjenom bolescu.\nMinistar Filipce se zahvalio na poseti i informacijama koje je smatrao iznenađujućim i vrednim i obećao je da će proceniti mogućnosti saradnje u oblasti onkologije kroz smernice za direktorat za medicinu i registraciju lekova.\nTakodje se zainteresovao i za kubanski rad na polju retinitisa pigmentoze i organizovao neposredan sastanak sa Hristijanom Dumom, direktorom Univerzitetske klinike za Oftalmologiju, koji je posebnu pažnju posvetio ovoj temi i prikupio detaljniju dokumentaciju o tretmanima i rezultatima kako bi ih analizirao ovde.\nSpecijalisti sa Kube ucestvovali su takodje u zanimljivom i profesionalnom razgovoru sa Ninom Vasov, direktorom Radiologije i onkologije u istom centru, kao i sa njegovom asistentkinjom Biljanom Grozdanovskom. Više o dostignućima u lečenju kancera na Kubi … saznajte ovde.


"Mađarska fešta" počela u centru Beograda\n„Mađarska fešta“ počela u centru Beograda\nTanjug 13. oktobra 2018. 12:43\nBEOGRAD – Narodna radinost sa folklornim motivima, nacionalni gurmanluci, radionice za decu, ples uz narodnu muziku koju izvodi živi bend, mogućnost fotografisanja u tradicionalnim odevnim predmetima… samo su deo ponude „Mađarske fešte“ koja je počela u Gračaničkoj ulici u Beogradu.\nTo je za Tanjug rekla Klara Sentđorđi, direktorka mađarskog kulturnog centra Collegium Hungaricum ispred koga se do 19.00 časova održava ova sadržajna kulturna manifestacija.\nZnatiželjni prolaznici služili su se sirom i suhomesnatim proizvodima iz Mađarske koji su spravljani na tradicionalan način dok je orkestar izvođenjem narodne muzike pratio ples mladih plesača u centru Beograda.\nStarije Beograđanke su se raspitivale o tajnama tradicionalnog veza u Mađarskoj kod gospođe koja je u mađarskoj narodnoj nošnji demonstrirala deo narodne radinosti naših komšija na severu.\nKlara Sentđorđi je za Tanjug naglasila da je „Mađarska fešta“ tek početak šire manifestacija „Nedelje mađarske kulture u Srbiji“ .\n„Mickos Lukacs trio nastupa 26. oktobra na predstojećem Beogradskom džez festivalu. U središtu njihove paznje je mešavina tradicionalnog i modernog u savremenom džezu i cimbalo kao veoma inspirativan istrument. Oni su svetske zvezde i svakako bi trebalo da ih vidi publika u Beogradu“, kazala je Sentđorđi.\nOna je najavila i gostovanje četvoro mađasrkih pesnika u Smederevu.\n„Smederevska pesnička jesen traje od 16. do 18. oktobra i Roland Orčik, Čija Hajnal Nađ, Marta Julija Nad i Arpad Kolar predstavljaće savremenu mađarsku poeziju na toj manifestaciji. Ti stihovi će se naći na srpskom jeziku u almanahu sa cele menifestacije“, kazala je Sentđorđi i poručila da se očekuje i gostovanje Mađarskog nacionalnog pozorišta u Beogradu u drugoj polovini novembra.\nCilj manifestacije Nedelja mađarske kulture je da Mađarsku predstavi kao modernu i kreativnu zemlju koja stavlja u fokus svoju kulturnu šarenolikost, držeći korak sa najsavremenijim kulturnim pravcima, pritom poštujući i održavajući tradicionalne vrednosti i kojoj su važni bliži i dalji južni susedi – koje pomaže – smatra ih svojim prijateljima i podržava njihovo priključenje Evropskoj uniji.\nGračanička ulica će za ovu priliku biti zatvorena do 19.00 sati.\nUmetnik Peđa Milošević kao autor „Slikareve tajne“\nLjiljana Dragutinović otvorila 48.“Dane komedije“ u Jagodini\n`Feliks` nova premijera beogradskog Zvezdara teatra\nKnjiga kolumni „Tamo je ovde“ Maje Lalević Piščević\nAmerička fank zvezda Nik Vest 26. marta u Beogradu\nLomparu i Vukadinoviću uručena nagrada „Meša Selimović“\nPremijera predstave „Feliks“ 22. marta u Zvezdara teatru\nUmetnik Peđa Milošević kao autor „Slikareve…\nLjiljana Dragutinović svečano otvorila Dane komedije u…\nLjiljana Dragutinović otvorila 48.“Dane…\nPredstavljena knjiga „Olovne reči“ Manojla…


Evropski đaci se vraćaju u školske klupe nakon šest meseci\nĐaci u školi u blizini Pariza.\nMilioni učenika Francuske, Belgije, Velike Britanije i ostalih evropskih zemalja danas se vratilo u škole koje su morale da se potpuno reorganizuju kako bi se izbeglo širenje korona virusa.\nUčenici nisu zatekli škole kakve su ranije bile s obzirom na zdravstvene mere koje su ove godine uvedene.\nOrganizovanje nastave u manjim grupama kao što je slučaj u Grčkoj, Srbiji ili u Bosni, dolazak u različitim terminima ili različitim danima, kao što je u Velikoj Britaniji kako bi se izbegle gužve u javnom prevozu, skraćeni časovi, obavezne maske za decu stariju od 11,12 godina, prenosi Beta.\nIako je gotovo svuda u Evropi broj zaraženih ponovo počeo da se povećava, vlasti žele da po svaku cenu spreče da škole postanu leglo epidemije korona virusa.\nU Francuskoj je danas krenulo u školu 12,4 miliona učenika svih razreda, a vlada se nada "što je moguće normalnijem" početku školske godine, uz poštovanje veoma preciznih uputstava poput obaveznog nošenja maski za nastavnike i učenike starije od 11 godina, uključujući i na otvorenom.\nU nekim zemljama, deca će naizmenično izlaziti napolje kako bi se izbegle gužve po hodnicima. To je slučaj u Grčkoj gde bi početak školske godine, planiran za 7. septembar, mogao da bude pomeren.\nU Velikoj Britaniji se roditeljima ne savetuje zadržavanje u školi, a u Londonu saobraćaju autobusi specijalizovani samo za prevoz učenika. Vlasti takodje podstiču decu da do škole idu peške ;ili biciklom.\nŠpanski premijer Pedro Sančes je danas ocenio da su škole sigurnije od drugih mesta iako ne postoji nulti rizik od epidemije. Škola počinje izmedju 4. i 15. septembra, u zavisnosti od regiona zemlje, a deca već starija od šest godina moraće da nose maske sve vreme.\nUčenici u Belgiji su se takodje danas vratili u školske klupe, a premijerka Sofi Vilmes smatra da je veoma važno da deca mogu da nastave sa "normalnim školskim životom ili normalnim koliko je to moguće".\nBritanska vlada smatra da su dobrobiti povratka u školu značajniji od potencijalnih rizika, a premijer Boris Džonson danima nastoji da u to uveri i decu i roditelje.\nU Italiji školska godina počinje 14. septembra i izaziva veliku zabrinutost tako da su tri regiona na jugu zemlje pomerila za kraj septembra početak nastave.\nPredvidjene su sve mere od distanciranja, nošenja maski do dolaska u školu u različito vreme, a vlada je kupila 2,5 miliona individualnih klupa kako bi se garantovala bezbedna udaljenost medju učenicima.


U Rusiji potvrđen novi soj kovida-19\nRusija je prijavila nekoliko pojedinačnih zaraza novom varijantom kovida-19, označenom sa AY.4.2, za koju se veruje da je zaraznija od delta soja, javlja danas agencija RIA Novosti pozivajući se na izjavu ruskog naučnika.\nIzvor: FoNet, RIA Novosti, Rojters\n„Varijanta AY.4.2 'delta' soja već je otkrivena u Rusiji u izolovanim slučajevima, pokazali su rezultati sekvenciranja genoma virusa korona SARS-CoV-2 koji se skladište u bazu podataka 'VGARus'. U pojedinim krugovima novu varijantu nazivaju 'delta plus', ali taj naziv se ranije odnosio na drugi soj i zato sada dolazi do određene zabune“, objasnio je Hafizov.\nOn je upozorio na "prilično veliku verovatnoću" da će se nova mutacija AY.4.2 proširiti i u Rusiji i svetu.\nAgencija Rojters podeća da je varijanta AY 4.2 već otkrivena u Velikoj Britaniji i u nekoliko drugih evropskih zemalja, a Izrael je u sredu objavio da je otkrio prvi slučaj na svooj teritoriji.


Odbojka: Kragujevački Radnički deklasirao favorizovanu Vojvodinu NS seme (3:0) – UZBUNA\nU velikom stilu su se odbojkaši kragujevačkog Radničkog vratili takmičarskim obavezama, pošto su u odloženoj utakmici 9. Kola BPŠ Superlige Srbije uspeli da savladaju prvaka države i lidera na tabeli, ekipu novosadske Vojvodine NS seme, sa maksimalnih 3:0 u setovima (25:22, 25:22, 25:19).\nMinula takmičarska pauza očigledno nije ostavila većeg traga na igrače Dragana Kobiljskog, koji su u susretu sa šampionom države pružili možda i najkvalitetniju partiju u dosadašnjem delu sezone, i još jednom pokazali da se sa punim pravom ubrajaju u krug glavnih favorita za oba domaća trofeja.\nPojačani iskusnim srednjim blokerom Mirkom Radevićem, koji je nakon osam godina ponovo obukao dres Radničkog, Kragujevčani su delovali prilično sigurno na mreži, a dodatnu razliku pravili su snažnim servisima, koji su pogađali slabe tačke u polju rivala.\nKragujevčane je do velike pobede u susretu sa šampionom države predvodio korektor Irfan Hamzagić sa 18 osvojenih poena, od toga četiri sa servis linije. Sledio ga je Nikola Goić sa 9, dok su Mirko Radević i Srećko Ristić dodali po 7 poena.\nU ekipi trenera Siniše Gavrančića prednjačili su Pavle Perić sa 17 i Kragujevčanin Aleksandar Blagojević sa 12 osvojenih poena.\n– Iskren da budem, nismo očekivali ovako laku i ubedljivu pobedu protiv šampiona države. Očigledno je sav trud koji smo uložili na treninzima u poslednje vreme počeo da daje željene plodove. Moram da pohvalim voljni momenat kod svih naših igrača, koji su zaista ostavili srce na parketu i apsolutno su zaslužili ovu pobedu, rekao je Nemanja Opačić, prvi asistent trenera kragujevačkog tima Dragana Kobiljskog.\nOdbojkaši Radničkog nemaju puno vremena da uživaju na lovorikama ovog trijumfa, budući da ih već u sredu, 30. decembra, očekuje gostovanje vicešampionu Srbije, ekipi Niša, u zaostaloj utakmici 11. kola BPŠ Superlige Srbije.


Trivić: Najniža plata da bude 500 KM\nUnija udruženja poslodavaca\nNovoizabrani predsjednik Unije udruženja poslodavaca Republike Srpske Saša Trivić rekao je da je Skupština Unije usaglasila da mogu pristati na to da najniža plata bude 500 KM, iako matematika pokazuje da je ekonomski opravdano i realno da iznosi oko 480 KM.\n"Najniža plata je socijalna kategorija koju niko ne treba da prima. Međutim, postoje firme koje je isplaćuju i svaki administrativni rast te plate će ugroziti radna mjesta", rekao je Trivić za "Nezavisne novine".\nOn ističe da je najniža plata u Srpskoj trenutno veća nego u Srbiji i Federaciji BiH.\nOdgovarajući na pitanje da li se može bez podizanja najniže plate na 550 KM dići republički prosjek na 1.000 KM, što je cilj države, Trivić kaže da to nema veze i da su u proteklih godinu dana plate rasle šest odsto i da je to ono što je vidljivo i što je statistika.\n"Vidljivo je i da veliki broj poslodavaca isplaćuje plate u gotovini tako da je rast plata veći nego što kaže statistika. Nije lako jednoj privredi podići toliki iznos. Morate ili razvijati produktivnost i uvoditi nove tehnologije, ili dizati cijene", naglašava Trivić.\nPrema njegovim riječima, poslodavci koji plaćaju porez su u neravnopravnom položaju u odnosu na one koji ne plaćaju, i treba preduzeti neke mjere da se to promijeni.\n"Mislim da je Vlada Srpske sa Evropskom komisijom i Vladom FBiH propisala dokument u kojem se navodi da će biti podignut porez na isplatu dividendi gdje, u stvari, i jeste izvor sive ekonomije", naveo je Trivić.\nGovoreći o manjku radnika i mogućnosti njihovog uvoza, Trivić ističe da će se ići u korak sa zemljama regiona te da Srpska i BiH ne mogu biti isključene iz cijele priče.\n"Danas vodoinstalater ima platu 1.500 KM, keramičar isto, a imamo profesora koji radi za 800, 900 ili 1.000 KM, doktora početnika 1.300 KM. Sramotan je odnos između doktora i keramičara", kaže Trivić.\nKada je riječ o obrazovnom sistemu, Trivić smatra da niko u državi nije svjestan trenutnog stanja u toj oblasti kada je riječ o problemima opremljenosti, strukture škola, broja profesora, kvaliteta kadrova i cjelokupne organizacije.\nSaša Trivić najniža plata\nSaša Trivić novi predsjednik Unije udruženja poslodavaca Srpske\nMinistar prosvjete i kulture Republike Srpske\nTrivić: Istočno Novo Sarajevo se izgrađuje planiranom dinamikom\nTrivić: Ulaganje u znanje je najbolja investicija


Udruženje generala BiH: Odbijamo svaku sumnju u časni vojnički put Atifa Dudakivića - mojusk.ba\nProšireni Upravni odbor Udruženja generala Bosne i Hercegovine održao je danas vanrednu sjednicu nakon hapšenja generala Atifa Dudakovića i 11 pripadnika 5. korpusa Armije RBiH, izrazivši protest zbog “skrnavljenja čestite uloge 5. korpusa Armije Republike Bosne i Hercegovine”.\n“I jutros, 23 godine nakon završetka odbrambeno-oslobodilačkog rata u Bosni i Hercegovini, dočekala nas je potresna informacija o hapšenju komandanta 5. korpusa ARBiH i njegovih 11 saboraca. Tim povodom Udruženje generala Bosne i Hercegovine izražava svoj protest zbog čina skrnavljenja imena i čestite uloge 5.korpusa ARBiH u odbrambeno-oslobodilačkom ratu. Poznavajuću generala Dudakovića i njegove suborce, sa gnušanjem odbijamo svaku sumnju u njihov časni vojnički i komandantski put”, stoji u saopćenju Udruženja generala BiH.\nNaveli su da su posebno razočarani, kao ljudi i patriote, što se uporno pokušava izjednačiti krivica za zločine načinjene u proteklom ratu.\n“Hapšenje pripadnika 5.korpusa ARBiH i njihovog komandanta je još jedan pokušaj u ovoj nakani. Članovi Udruženja generala Bosne i Hercegovine u potpunosti poštuju organe države Bosne i Hercegovine, za koju smo se sa našim saborcima borili, i vjerujemo da će general Dudaković i njegovi suborci u predstojećem sudskom procesu u potpunosti dokazati svoju nevinost i odbraniti čast bosanskih patriota”, stoji u saopćenju.\nBišćani o hapšenju svog komandanta: Ova režirana akcija neće staviti mrlju na generalov otpor agresoru


Uhapšeni pljačkaši kuća -\nAleksinačka policija uhapsila je dvojicu mladića zbog razbojništva i dva pokušaja krađe. Uhapšeni su šesnaestogodišnjak iz okoline Aleksinca i sedamnaestogodišnjak iz Aleksinca za koje se sumnja da su u noći između 9. i 10. februara opljačkali kuću u kojoj živi osamdesetsedmogodišnja starica.\nKako se navodi u policijskom saopštenju, oni su u kuću ušli kroz obijena balkonska vrata, a zatim su uz upotrebu fizičke sile i pretnje od starice ukrali mobilni telefon, četiri televizora, nakit, dve kutije sa alatom i dve bušilice. Procenjuje se da je vrednost ukradenih stvari oko 240 hiljada dinara.\nSumnja se da su dvojica mladića iste noći pokušala da opljačkaju još dve kuće. U jednoj su obili pomoćni objekat i prozor spavaće sobe, a u drugoj su pokušali da obiju balkonska vrata. Iz ovih kuća ništa nije ukradeno, navodi se u policijskom saopštenju.\nUkradeni predmeti pronađeni su kod razbojnika prilikom hapšenja i vraćeni vlasnici. Osumnjičeni su uz krivičnu prijavu privedeni tužiocu za maloletnike Višeg javnog tužilaštva u Nišu, stoji u saopštenju.\nPrevious Post:Spektakl pripao Aleksinčanima, Napredak lider prvenstva!\nNext Post:Za omladinske projekte u Aleksincu „Divac” opredelio 250 hiljada dinara


10. Feb 2020 1397\nMještani i Mjesna zajednica Gornja Piskavica u suorganizaciji sa Turističkom organizacijom grada Banjaluka organizuju tradicionalnu kulturnu manifestaciju “16. Zimsko prelo”.\nManifestacija se održava u Gornjoj Piskavici na platou ispred osnovne škole “Sveti Ćirilo i Metodije” 22. februara sa početkom u 14 časova, takmičenjem u “starim sportskim disciplinama”, najavili su iz Savjeta MZ.\nKulturni dio manifestacije obilježiće nastup krajiških pjevačkih grupa i program КUD Piskavica, a uz sve to i degustacija domaćih proizvoda koje će pripremiti udruženja žena Gornje Piskavice, Piskavice i Verića.\nCilj ove manifestacije je okupljanje i druženje mještana iz okolnih sela kao i ljudi iz grada i turista, sa željom da se održi život na selu i promovišu seoske vrijednosti i seoski proizvodi. Na manifestaciji, kao preldžije, nastupaju istaknute umjetničke i kulturne ličnosti koje prati kulturni, zabavni, sportski i umjetnički program.


Početna » Vesti » Politika » 30. dan: Protest završen ispred Danasa, u znak podrške (VIDEO)\nNa Protestu protiv diktature večeras govorio pisac Marko Vidojković\n30. dan: Protest završen ispred Danasa, u znak podrške (VIDEO)\nA. Popović02.05.2017. 22:23\nFoto: BC, Video: Snežana Čongradin\n„Protest protiv diktature“ večeras je 30. okupljanjem obeležio mesec dana šetnje ulicama prestonice i izražavanja nezadovoljstva vlašću Aleksandra Vučića i rezultatima predsedničkih izbora.\n– Čestitam vam mesec dana od najnedemokratskijih izbora koje Srbija pamti. Vi koji ste čuvari vatre ovih protesta činite da Beograd živi jedan protest iz dana u dan. Vi pokazujete da je suština ovog protesta da svaki korak koji napravite čini tu vašu putanju slobodnom teritorijom, Vi živite slobodu – poručio je Vidojković, što je masa sa oduševljenjem prihvatila, a onda su se začuli i povici „i nastavićemo“. On je pohvalio i policiju koja građanima omogućava nesmetanu šetnju kroz grad, rekavši da je uveren da je policija na strani naroda i izrazio sigurnost da će cela teritorija naše zemlje biti oslobođenja diktatora i diktature.


Hotel “Dunav” je udoban i poznat turističko-ugostiteljski objekat 3 zvezdice koji se nalazi na romantičnoj obali Dunava u Sremskim Karlovcima, na mestu gde je nekada bila čarda, a u stara vremena omiljeno mesto okupljanja srpske i austro-ugarske inteligencije i boema.\nLokacija Hotela Dunav u Sremskim Karlovcima je odlična zbog više faktora, a to su veličina i uređenost zemljišta kojim hotel raspolaže, pristupačnost hotelu, čuvani parking prostor za 300 vozila, kao i pristanište za turističke brodove.\nZanimljivost sadržaja Sremskih Karlovaca, kulturnog, duhovnog i obrazovnog centra Srba sa upečatljivim kulturno-istorijskim znamenitostima i vinarijama, kao i očuvani srednjovekovni manastiri na obroncima Fruške Gore i blizina Nacionalnog Parka Fruška Gora, i brojne male vinarije ovog čuvenog vinskog područja, omogućava kvalitetan, sadržajan i zanimljiv boravak poslovnih gostiju i turista.\nHotel Dunav u Sremskim Karlovcima raspolaže sa 135 ležajeva, raspoređenih u 42 soba i 8 apartmana, salu za sastanke sa 70 sedišta i malu salu koja može da primi 30 učesnika.\nSobe Hotela Dunav u Sremskim Karlovcima su udobno uređene i opremljene telefonom, televizorom i klima uređajem, a gostima je dodatno na raspolaganju salon sa jakuzzijem, solarijumom i saunom.\nU sklopu hotela Dunav je suvenirnica bogata autentičnim ručno-rađenim predmetima sa širokim izborom čuvenih fruškogorskih vina, kao i restoran koji raspolaže sa malom salom koja prima 70 gostiju, kao i svečanom salom kapaciteta 600 sedišta i jedinstveno lepom i izuzetno prijatnom terasom, sa koje se pruža prekrasan pogled na Dunav i Frušku goru.\nHotel Dunav Sremski Karlovci mnogi pamte po uspešno organizovanim skupovima, romantičnim venčanjima, nezaboravnim proslavama i drugim veselim i zabavnim događajima.


Jasmina Beganović 04 septembar 2019\nUkoliko inostrani penzioner ovu uslugu zatraži kod notara, moraće da plati.\nPotvrde se, kažu u PIO, izdaju po pravilu na obrascu koji na adresu penzionera stiže iz stranog fonda koji isplaćuje penziju, ili nadoknadu.\nU Srbiji danas ima više od 200.000 penzionera koji su to pravo ostvarili radeći van zemlje ili u državama bivše SFRJ. Najviše njih penziju je ostvarilo u Nemačkoj, Austriji i Francuskoj. I svako od njih obavezan je da dostavi potvrdu da je živ što je pravni osnov da penzija nastavi dalje da se isplaćuje. Ova potvrda, napominju u PIO, dostavlja se jednom godišnje. Važno je da se zna da se dostava obrazaca potvrde o životu radi overe ne odnosi na penzionere koji imaju prebivalište u državama nastalim na prostoru bivše SFRJ, s obzirom na to da su 2015. godine svi korisnici dopisom obavešteni da mogu da kopiraju stare obrasce ili pribave nove i predaju ga fondu u mestu gde im je prebivalište.


Ljiljana M. (54) pokušala je jutros da uđe u zgradu Vlade Srbije u nameri da dođe do potpredsednika Aleksandra Vučića i ukoliko joj on ne pomogne izvrši samoubistvo, saznaje "Blic" od izvora bliskih Vladi.\nNakon toga, šef obezbeđenja odveo je u svoju kancelariju Ljiljanu M, gde je izvesno vreme s njom razgovarao. U međuvremenu, došli su policajci policijske stanice Savski Venac i preuzeli je.\nProtv nje će biti podneta krivična prijava zbog ilegalnog nošenja oružja, a tužilaštvo će odlučiti da li će je teretiti i za još neko drugo delo.\nOna će, kako saznajemo, biti upućena i na lekarski pregled.\nLjiljani M. je pre tri godine ubijen sin, a očajna žena nezadovoljna radom nadležnih organa želela je da uđe u zgradu u Nemanjinoj ulici i dođe do Aleksandra Vučića. Ukoliko ne uspe u nameri, rešila je da se ubije.


Ambasador Skat je u svojoj rezidenciji ugostio učesnike i organizatore projekta “11 zemalja”. Ovogodišnja radionica okupila je više od 130 glumaca, igrača, 32 talentovane dece iz Srbije i 20 članova romske trupe GRUBB. Izabrana dela iz kolekcije Spomen zbirke Pavla Beljanskog krase rezidenciju našeg ambasadora i čine da se u Beogradu oseća kao kod kuće.\nAmbasador Skat sastao se sa mladim liderima iz regiona koje okuplja Young Transatlantic Network Balkanskog fonda za demokratiju. Ambasador je odgovorio na njihova pitanja u vezi sa podrškom SAD evropskim integracijama Srbije i ostalih zemalja Balkana. Ambasador Skat prisustvovao svečanosti u Kliničkom centru u Beogradu kojom se obeležila donacija radne stanice za magnetnu rezonancu. Ukupna vrednost donacije Evropske komande Vojske SAD iznosi $100,000.\nSaučešće porodicama dvoje otetih srpskih državljana koji su tragično nastradali u Libiji.\nSjedinjene Države snažno podržavaju aspiracije Srbije da se pridruži Evropskoj uniji\nPozdravljamo posvećenost Predsednika Vlade Vučića da se ovim putem nastavi a koju je izrazio tokom sastanka sa šefom Delegacije EU i ambasadorima Kvinte. Kao jedna od strana koja podržava Srbiju u ovom procesu, razumemo naporan rad na sprovođenju teških reformi koje su neophodne da se postigne ovaj cilj. Nabavka zaštitne odeće\nAmbasada SAD u Beogradu namerava da dodeli ugovor za nabavku zaštitne odeće. Ukoliko ste zainteresovani za podnošenje ponuda molimo vas da posetite našu veb stranicu na Engleskom jeziku na kojoj objavljujemo sve tendere. Tender za popravku nadstrešnice\nAmbasada SAD u Beogradu objavila je tender za popravku nadstrešnice sporednog ulaza u rezidenciju u Užičkoj ulici u Beogradu. Ukoliko ste zainteresovani za podnošenje ponuda molimo vas da posetite našu veb stranicu na Engleskom jeziku na kojoj objavljujemo sve tendere. Tender za rekonstrukciju vešeraja i renoviranje kuhinje\nAmbasada SAD u Beogradu objavila je tender za rekonstrukciju vešeraja u Užičkoj 44 i za renoviranje kuhinje u Tolstojevoj 37 u Beogradu, Srbija. Ukoliko ste zainteresovani za podnošenje ponuda molimo vas da posetite našu veb stranicu na Engleskom jeziku na kojoj objavljujemo sve tendere. Američki savet za međunarodno obrazovanje\nStejt department upozorava državljane SAD na potencijalne rizike od putovanja do Evrope i širom starog kontinenta nakon nekoliko terorističkih napada, uključujući i napad koji se dogodio 22. marta u Briselu za koji je odgovornost preuzeo ISIS. Terorističke grupe nastavljaju da planiraju skorije napade širom Evrope, cijaljući sportske događaje, turističke lokacije , restorane i sredstva javnog prevoza. Opširnije


Foto: Nemanja Stanković\nZahvaljujući Motonautičkom klubu “Motojet” iz Novog Sada, svi zainteresovani omladinci iz Zrenjanina imaće priliku da od petka, 14. juna, pa do nedelje, 16. juna, nauče da upravljaju skuterom na vodi.\nŠkola motonautike „Motojet H2O adrenalin“ biće održana na najpopularnijem gradskom kupalištu Peskara, i to u terminu od 13 do 17 časova. Bitno je naglasiti da je škola, koja će biti organizovana u okviru manifestacije „Zrenjaninsko leto na Peskari 2019“, potpuno besplatna!\nŠkola motonautike obuhvata teorijsku i praktičnu obuku.\n– U petak i subotu organizovaćemo obuku, a u nedelju test spretnosti. Prijave zainteresovanih za Školu motonautike će biti na licu mesta, svakog dana od 12.30 sati. Održaćemo radionice sa teorijskom obukom, na kojima će biti reči o značaju zaštitne opreme. Polaznici će biti upoznati i sa tehničkim delovima skutera. Takođe, biće im predočena i osnovna pravila u vodnom saobraćaju – kaže za portal zrenjaninski.com Aleksandar Krevešić, predsednik Motonautičkog kluba „Motojet“.\nU nedelju će, navodi Krevešić, više reči biti o motonautici kao sportu i pravilima koja važe u njemu.\n– U planu je kratka teorijska obuka, a zatim sledi praktični deo, odnosno vožnja na jezeru oko bova – napominje naš sagovornik.\nOn poziva sve zainteresovane mlade Zrenjanince da dođu na Peskaru u petak, subotu i nedelju i da uživaju u čarima ovog atraktivnog sporta.\nS obzirom na to da meteorolozi za vikend najavljuju toplo i sunčano vreme, zaista imate pravi razlog da se zaputite na Peskaru i uživate u čarima motonautičkog sporta.\nMedijski pokrovitelj Škole motonautike „Motojet H2O adrenalin“ je informativni portal zrenjaninski.com\nTagoviAleksandar Krevešić Motonautički klub "Motojet" Peskara škola motonautike


Kim Džong Un i Donald Tramp su se sastali tri puta, u Singapuru, Vijentamu i demilitarizovanoj zoni između dve Koreje, ali nisu postigli nikakav konkretan dogovor o denuklearizaciji Severne Koreje\nPredsednik Donald Tramp pozvao je severnokorejskog lidera Kim Džong Una da "brzo postigne dogovor" sa SAD o denuklearizaciji. SAD i Južna Koreja su ranije najavile da odlažu zajeničke vojne vežbe u pokušaju Amerike da obnovi razgovore sa Severnom Korejom.\nDonald Tramp je na Tviteru kritikovao i potencijalnog predsedničkog kandidata demokrata Džoa Bajdena i napisao Kimu da je "on jedini koji može da ga dovede tamo gde treba da bude" uz poruku da se "vide uskoro".\nNešto ranije, SAD i Južna Koreja odložile su zajedničku vojnu vežbu, što Vašington negira da je ustupak Pjongjangu.\nSeverna Koreja je okrivila Vašignton za "hladan tuš" u razgovorima, zbog najavljenih vežbi sa Seulom. Pjongjang zajedničke vojne vežbe vidi kao "probu za invaziju".\n"Ohrabrujemo Severnu Koreju da isto okaže dobru volju kada je reč o testiranju raketa i da se vrati za pregovarački sto bez oklevanja".\n"Čak i da obnovimo dijalog, nećemo razgovarati o nuklearnim pitanjima pre nego što SAD prekinu sa neprijateljskom politikom", saopštilo je minsitarstvo spoljnih poslova Severne Koreje.


Iskusni golgeter, koji se ipak nije našao na spisku te selekcije za predstojeći Mundijal, ima neverovatnu priču sa misicama, u čijem društvu očigledno baš uživa.\nOn je u toku ove godine razveo od Mis Nigerije za 2013, a nakon što je rešio da završi sa njom ljubavni život, venčao se sa njenom naslednicom, misicom iz 2014. godine.\nEzin Acdu je njegova bivša žena, a od skora je devojka po imenu Iheoma Nađe.\nEmenike je bio u sastavu Olimpijakosa kada je Partizan prošlog leta igrao kvalifikacije za Ligu šampiona sa klubom iz Pireja, a u Humskoj se upisao u strelce. Tada je grčki tim odneo pobedu iz Beograda sa 3:1.\nBONUS VIDEO Ovo su najlepše žene fudbalera!


Češka je veliki prijatelj Sjenice - SDA Sandžaka\nAmbasadorka Češke u Srbiji Hana Hubačkova, sa saradnicima, posjetila je Sjenicu i razgovarala sa predstavnicima lokalne samouprave na čelu sa predsjednikom opštine Hazbom Mujevićem.\nCilj ove posjete je da se upozna sa razvojinim projektima koje Vlada ove prijateljske zemlje finansira u ovoj sandžačkoj opštini.\nTema razgovora je bila dalji nastavak saradnje i razrada strategije o narednim projektima koje će Čaška finansirati u Sjenici.\n“Projekat koji se odnosi na osnivanje Centra za razvoj poljoprivrede, u kome će se vršiti testiranje mleka i mlečnih prizvoda, predstavlja jedan od ključnih projekata koje Češka vlada ovde realizuje.Želimo da mala i srednja preduzeća postignu dobre rezultate u razvoju poljoprivrede na ovim prostorima”-izjavila je prilikom posjete ovom centru ambasadorka Hubačkova.\nPredsjednik opštine Sjenica Hazbo Mujović je, u znak zahvalnosti ambasadorki prijateljske Češke, uručio plaketu i istakao značaj ove saradnje.\n“Vlada Republike Češke je naš najveći prijatelj i projekat koji se realizuje na teritorijama opština Sjenica,Tutin i Grada Novog Pazara samo će doprineti kvalitetu i poboljšanju uslova rada naših poljoprivrednika”-naglasio je predsjednik Mujović.\nKancelarija za održivi razvoj nedovoljno razvijenih područja, kojom rukovodi predsjednik SDA Sandžaka i ministar u Vladi Srbije, dr Sulejman Ugljanin, finansirala je izradu projektne dokumentacije ...


Odbor Evropskog parlamenta traži postupak protiv Mađarske | Autonomija\nOdbor Evropskog parlamenta traži postupak protiv Mađarske\nHolandska poslanica u EP Jirgit Sargentini rekla je da mađarski premijer Viktor Orban već duže vreme podriva nezavisnost pravosuđa, slobodu štampe i osnovna ljudska prava građana\nOdbor Evropskog parlamenta za građanske slobode, pravosuđe i unutrašnja pitanja (LIBE) saopštio je da mađarska vlada treba da bude sankcionisana zbog nepoštovanja demokratije i vladavine prava.\nLIBE je izdao preporuku da se protiv mađarske vlade pokrene disciplinski postupak koji bi mogao da dovede do gubitka prava glasa te zemlje u Evropskom savetu.\nHolandska poslanica u EP Jirgit Sargentini rekla je da mađarski premijer Viktor Orban već duže vreme podriva nezavisnost pravosuđa, slobodu štampe i osnovna ljudska prava građana.\nSargentini je navela da procedura treba da se pokrene odmah, navodeći da pobeda Orbanove stranke na izborima u nedelju pokazuje da madjarska vlada neće skoro menjati pravac.\nPoljska je u decembru postala prva članica EU kojoj preti ukidanje prava glasa zbog nepoštovanja evropskih zakona i pravila.\nPodsetimo da su u subotu desetine hiljada ljudi protestovalo u Budimpešti, protiv medijskih propisa i kampanje koju Vlada Mađarske sprovodi protiv civilnih organizacija. Protestu su prisutvovale opozicione stranke širokog političkog spektra, objavila je agencija Asošiejtid pres (AP). Organizatori su saopštili da je na demonstracijama bilo više od 100.000 ljudi.\nPremijer Mađarske Viktor Orban je na izborima 8. aprila dobio četvrti mandat. Njegova partija Fides je osvojila dvotrećinsku većinu u parlamentu.


RUSI U „HAJATU“ NA CRNOM VRHU - MEDIJA CENTAR BOR );\nRUSI U „HAJATU“ NA CRNOM VRHU\nMinistar za infrastrukturu u Vladi Srbije Milutin Mrkonjić izjavio je danas da su u toku pregovori sa jednom kompanijom iz Rusije koja je zainteresovana da završi izgradnju hotela „Hajat-ridžensi – Jelen“ na planini Crni Vrh kod Bora.\nMrkonjić je, tokom posete opštini Bor, gde je u toku kampanja za lokalne izbore, naveo da je ta ruska firma, čije ime nije želeo da obelodani, preliminarno prihvatila ponudu Vlade Srbije da nastavi izgradnju hotelskog kompleksa na Crnom vrhu.\nMrkonjić je naveo da je do sada u taj objekat uloženo oko 65 miliona dolara.\n„Oni su spremni da investiraju u završetak izgradnje hotela, gde bi moglo da se zaposli oko 800 radnika“, rekao je Mrkonjić.\nMinistar za infrastrukturu je dodao i da je Univerzitet „Megatrend“ zainteresovan za kupovinu objekta „Kapije Bora“, gde bi, kako je rekao, vlasnik tog univerziteta napravio Univerzitetski centar Timočke Krajine.\nMrkonjić je rekao i da će po završetku izgradnje autoputa Paraćin-Zaječar 2012. godine, početi radovi na novom autoputu Bor – Beograd, preko Markovca.\nUkoliko bi se taj put izgradio, razdaljina izmedju Bora i srpske prestonice bila bi sa 250 kilometara smanjena za oko 100 kilometara.\nIzgradnju tog autoputa, Mrkonjić je već najavio tokom ranijih predizbornih kampanja pre 2000. godine.


Porsche ipak neće u ponudu stavljati hibridni 911 dok se ne unapredi tehnologija baterija - Auto Republika\nПочетна Vesti Porsche ipak neće u ponudu stavljati hibridni 911 dok se ne unapredi tehnologija baterija\nDo 911 hibrida će doći, ali se ne može sa sigurnošću reći kada.\nKada Porsche lansira novu generaciju 911-ice, oči automobilskog sveta su tada uprte u samo jednu stvar. Nova 992 generacija je stupila na scenu, a već smo pisali o tome da bi mogla da prođe tretman hibridizacije.\nMeđutim, Porsche se baš i ne izjašnjava egzaktno povodom svega. Najpre je najavio dolazak 911 hibrida do 2022., ali se sada ispostavlja da se to možda i neće desiti u ovoj generaciji čuvene automobilske sportske ikone. Problem leži u nezadovoljstvu Porschea aktuelnom tehnologijom baterija, tako da bi kompanija iz Cufenhauzena mogla da sačeka bolja „baterijska“ vremena.\n„Današnja tehnologija nije zadovoljavajuća za nas, a ukoliko nas ne zadovoljava, mi je nećemo staviti u ponudu“, jasan je bio August Ahlajtner, šef proizvodne palete 911-ice. „Nema smisla ponuditi hibridnu verziju koja će skupljati prašinu u prodajnim salonima.“\nNaravno, ukoliko se tehnologija značajno unapredi u godinama koje dolaze, Porsche je otvoren za hibridizaciju 911-ice, pa čak i da joj podari čisto električni pogon. „Da ste me pitali pre dve godine da li sam zamišljao električni 911, odgovorio bih ’zaboravite na to, nema šanse’“, prokomentarisao je Ahlajtner. „Međutim, u međuvremenu, imali smo nekoliko test vožnji Taycana i reč je o veoma zabavnom automobilu. Dakle, zašto ne i 911?“.\nOčigledno, Porsche nije spreman da za svoj najpopularniji model uvede hibridni pogon. Međutim, generacija 992 je dizajnirana sa mogućnošću elektrifikacije na umu. Osmostepena transmisija s dvostrukom spojnicom može da ugosti integrisani elektromotor.\nDa li će Porsche lansirati hibridnu verziju koja će biti pandan Turbo perjanici, ili će se on naći u sredini Carrera ponude, za sada nije poznato.\ntagovi: 911 hybrid porsche porsche 992 911 porsche carrera\nprethodni Da li sada Francuska počinje da uzvraća udarce?\nsledeći Honda HR-V Sport sa 180 ks na proleće u prodajnim salonima


Banca Intesa organizovala izložbu povodom izdavanja jubilarne Visa kartice\nBanca Intesa izdala je milionitu Visa platnu karticu od početka saradnje sa kompanijom Visa. Ovaj jubilej obeležen je izložbom svih Visa kartica u portfoliju banke u sklopu koje je korisnica milionite kartice, gospođa Jasmina Mišić, nagrađena poklon putovanjem u Milano za dve osobe.\nU svom portfoliju Banca Intesa ima ukupno 10 modela Visa platnih kartica, uključujući kreditne kartice Visa Classic i Visa Gold, debitne kartice Visa Internet, Visa Electron i Visa Inspire, kao i Visa Classic Paralympic, prvu dobrotvornu platnu karticu na tržištu nastalu u cilju kreiranja stabilnog mehanizma finansiranja paraolimpijskog sporta u zemlji.\nKao vodeća banka na domaćem tržištu i pionir u primeni naprednih tehnologija, Banca Intesa je u saradnji sa kompanijom Visa na tržište Srbije donela brojne inovacije poput platne kartice sa čip tehnologijom, kao i uslugu plaćanje putem mobilnog telefona zasnovanu na savremenoj Host Card Emulation (HCE) arhitekturi, ali i uvela mogućnost plaćanja karticama na rate bez kamate.\nBanca Intesa je vodeća banka na kartičarskom tržištu Srbije sa oko 1,4 miliona izdatih platnih kartica. U ukupnom broju izdatih kartica Banka ima tržišni udeo od 18 odsto i učestvuje sa 23 odsto u broju transakcija obavljenih u zemlji, kao i sa 25 odsto u ostvarenom prometu. Istovremeno, banka ima udeo od 38 odsto u broju transakcija izvršenih u inostranstvu, kao i učešće od 33 odsto u prometu platnim karticama izdatim u Srbiji.\nVisa kartice čine čak 75 odsto ukupnog broja platnih kartica u portfoliju Banca Intesa. Zaključno sa krajem 2015. godine, Visa platne kartice učestvovale su sa 75 odsto u ukupnom broju transkacija Banca Intesa kartica u zemlji i sa 77 odsto u prometu.\nBanca Intesa ad Beograd, članica , je vodeća banka na domaćem tržištu, pouzdan partner za 1,67 miliona klijenata, fizičkih i pravnih lica. Sa neto bilansnom sumom od oko 4,3 milijarde evra, ukupnim depozitima od 2,8 milijardi evra i ukupnim plasmanima od 2,3 milijarde evra, Banca Intesa Beograd predvodi listu najvećih banaka u Srbiji. Zahvaljujući razvijenoj poslovnoj mreži koju čini 170 ekspozitura širom Srbije, najrazvijenijoj mreži bankomata i POS terminala, profesionalnom timu od oko 3.000 zaposlenih, banka ostvaruje stabilne rezultate u svim oblastima poslovanja. Banca Intesa razvija poslovne aktivnosti u domenu poslovanja sa stanovništvom i malim biznisom, privredom i lokalnim samoupravama.[/box]\nTagovibanka intesa izlozba\nBusiness • Društvo • Lifestyle • News\nSvečana proslava Rotary klubova u Srbiji i Crnoj Gori\nNovember 10, 2017 7:03 pm


Tri znaka Zodijaka kojima je suđeno da se obogate | WebTribune\nHome ŽIVOT Tri znaka Zodijaka kojima je suđeno da se obogate\nPosted date: децембар 06, 2020 In: ŽIVOT\nNasledstvo ili dobra biznis ideja – za ova tri znaka sudbina je da kad-tad dođu do velikih para, a bez mnogo rada i mučenja.\nBik je znak blagostanja i poznato je da ljudi rođeni u ovom znaku imaju priličnu sreću sa novcem i materijalnim. Vredni su radnici, ali Bikovi gotovo po pravilu i nasleđuju novac, ili uživaju razne druge povlastice, poklone ili velike sume novca koje tokom života dobijaju kako od rodbine tako i od prijatelja.\nZapravo, izgleda da ljudi rođeni u znaku Bika dobijaju materijalnu ili finansijsku pomoć kad god im je potrebna.\nČak i oni koji su rođeni sa skromnijim preduslovima, bez velikih šansi za nasledstvo, uspevaju da se izbore za sigurnost i veliko poštovanje.\nStrelac je, naročito ako se i njegov vladalac Jupiter nalazi u istom znaku, pravi srećković za pare i dobitke uopšte.\nNavodno se ispostavilo da mnogi multimilioneri i internacionalni bankari uglavnom imaju, ako ne Sunce, onda jednu od važnih planeta dobro aspektovanu u Strelcu.


Programiranje u Scratch-u (napredni nivo) - Obrazovni centar Akademija\nCiljna grupa: deca V razreda osnovne škole i starija\nPotrebno predznanje: Kurs je namenjen starijim osnovcima, deci od V razreda osnovne škole i starijima. Pored osnovne informatičke pismenosti i poznavanja rada na računaru, podrazumeva i nastavna gradiva osnovnih škola iz matematike i informatike. Preporučuje se učenicima koji već imaju osnovna znanja iz oblasti programskih jezika ili su već uspešno završili Osnovni kurs Scratch vizuelnog programskog jezika.\nUz pomoć računara rešavamo mnoge, svakodnevne zadatke. A da bi računari znali šta treba da rade, moramo da ih za to programiramo. Kako ćemo morati da mislimo umesto svog računara, prvo moramo dobro da razumemo problem: da ga shvatimo, analiziramo i raščlanimo na manje, sasvim jednostavne probleme koje lako umemo da rešimo. Tada, treba da smislimo uputstvo za rešavanje svakog od ovih manjih problema. A da bi računar mogao da razume, moramo da mu saopštimo uputsva jezikom koji on može da razume. A to je Scratch.\nOvo programsko okruženje preporučuje se za razumevanje svih programskih jezika i informatičkih sistema jer na jednostavan način i kroz igru objašnjava posebne vrste algoritamskog mišljenja i osnažuje razumevanje računarskog okruženja.\nOvaj program olakšava razumevanje osnovnih principa programiranja i tako podstiče radoznalost, strpljenje i logičko razmišljanje.Sve navike koje se stiču u ovom okruženju namenjenom učenicima veoma su važne za kasniji razvoj, profesionalno usavršavanje i socijalizaciju – u svim oblastima, a ne samo u IT sektoru ili za programere.\nosnovni elementi programske logike\nrazličiti tipovi podataka i operacije sa njima\nkreiranje prezenatacija i kvizova\nrealizacija procedura razmenom poruka i korišćenjem uvedenih naredbi\ncrtanje geometrijskih figura\nprimeri simulacija i obrazovnih programa


OPOZICIONAR IZA REŠETAKA: Crnogorski MUP uhapsio Milačića čim je stigao avionom iz Beograda - Opcija\n31-01-2020 Pocetna, Politika, Regija\nMilačić je uhapšen nakon višednevnog boravka u Beogradu, gdje je gostovao u emisijama srpskih medija i govorio o “diktaturi vladajuće partije u Crnoj Gori i komunističkim načinima obračunavanja sa političkim protivnicima”.\nŠef Prave Crne Gore se, dodaje se u saopštenju, juče popodne u Beogradu sastao sa patrijarhom Srpske pravoslavne crkve Irinejom.\nIz te stranke upozoravaju da je, kako kažu, “u Crnoj Gori na snazi najstroža diktatura i progon političkih protivnika vladajućeg DPS”.\nUhapšena majka Milana Kneževića\nPoslanik opozicionog Demokratskog fronta u crnogorskom parlamentu Milan Knežević potvrdio je da je njegova majka jutros uhapšena, navodeći da u ovom trenutku ne zna razlog hapšenja, ali da sigurno zna da je bila učesnik molebana i litija u Crnoj Gori u znak protesta zbog donošenja Zakona o slobodi vjeropispovijesti.\n“Osim grijeha što je moja majka, očigledno da nema drugog razloga zbog kojeg bi ona bila uhapšena i to sa lisicama na rukama”, rekao je Knežević.\nNaveo je da je njegova majka, prosvetni radnik u penziji, uhapšena jutros oko pet sati kada je između 10 i 20 pripadnika Uprave policije sa maricom upalo u njegovu porodičnu kuću i izvršilo pretres.\n“Niti mogu da oproste ove molebane i litije koje ne samo u Zeti, nego širom Crne Gore i regiona preplavljuju gradove i šalju jasnu poruku da mi nećemo odustati od ove naše borbe”, kaže Knežević.\nNakon što je čuo vijest o hapšenju njegove majke, Knežević je odlučio da se hitno vrati u Crnu Goru.\nPoručio je crnogorskom ministru unutrašnjih poslova, direktoru policije i “svoj toj satrapaškoj nomenklaturi Mila Ðukanovića” da će za nekoliko sati biti u Crnoj Gori.\n“Sve ono što su planirali da urade, a primijenili su nad mojom majkom i nad ljudima iz Zete, ja im stojim na raspolaganju, pa neka odmah otpočnu na graničnom prelazu”, naveo je Knežević.


SRBI SVE MANJE PIJU ANTIBIOTIKE\nU svetu upotreba raste, kod nas smanjena za trećinu\nMinistar zdravlja Zlatibor Lončar izjavio je da je globalna upotreba antibiotika u porastu, ali da je, kampanjom Ministarstva, njihova upotreba u Srbiji u protekle dve godie umanjena za skoro trećinu. Po njegovim rečima, prekomerna upotreba antibiotika dovodi do veće otpornosti bakterija, što može dovesti do sve većeg broja mikroba koji su rezistentni na tri ili više antibiotika.\nOn je na konferenciji "Rezultati Kampanje za racionalnu upotrebu antibiotika u Srbiji" rekao da je maksimum prepisanih antibiotika u zemlji dostignut 2015. godine, a da je od tada njihova upotreba umanjena za 32,8 odsto.\n"Tokom sprovodjenja projekta, održano je 35 edukativnih radionica u kojma je učestvovalo 7.000 zdravstvenih radnika. Posebnu pažnju posvećujemo edukaciji pedijatara, a prepisivanje antibiotika deci je smanjeno za 12 odsto", rekao je Lončar.\nOn je dodao da će Ministarstvo u predstojećem periodu "budno motriti" na apoteke, kako bi se sprečilo izdavanje takvih lekova bez recepta i apelovao na gradjane da antibiotike koriste samo uz dokazano opravdanje.\nŠefica Kancelarije Svetske zdravstvene organizacije u Beogradu Žofija Pustal kazala je da je nedelja kada se ukazuje na značaj racionalne upotrebe antibiotika postala tradicija koja se održava deset godina, a da je otpornost bakterija usled njihove neracionalne upotrebe globalna pretnja zdravlju.\n"U svetu se bakterijama, koje su imune na antibiotike, godišnje zarazi 700.000 ljudi, od čega 33.000 u Evropskoj uniji. Taj preoblem samo evropske zdravstvene sisteme košta više od milijardu evra. Dobra vest je da se u rešavanju ovog problema napreduje, a u Srbiji je Naconalni akcioni plan za taj problem blizu završetka, a pripremaju se i analitički izveštaji", rekla je Pustal.\nOna je ocenila da je za napredak u prevenciji bitan multisektorski pristup, koji će da objedini napore zdravstvenih sistema namanjenih ljudima i životinjama.\nV.d. direktora Instituta za javno zdravlje Srbije "Dr Milan Jovanović Batut" Verica Jovanović kazala je da je za sprovodjenje projekta veoma važna kampanja informisanja gradjana o tom problemu, zbog čega je istakla značaj medija za ispunjavanje svih ciljeva.\nProfesorka na Medicinskom fakultetu u Beogradu Milica Bajčetić, koja je i članica radne grupe u Ministarstvu zdravlja za izradu vodiča za lekare u toj oblasti i grupe za racionalnu upotrebu antibiotika, navela je da su zadovoljni projektom i da je od 2007. godine od 2.000 recepata za antibiotike prepisanih na 1.000 dece, Srbija došla uevropski prosek od 1.000 propisanih recepata.\nOna je kazala da je ciljana edukacija zdravstvenih radnika drastično umanjila upotrebu antibiotika kod dece od dva meseca do dve godine starosti, kao i u grupi od dve do 11 godina.\nNa konferenciji je takodje prezentovan i Nacionalni vodič dobre kliničke pakse za racionalnu upotrebu antibiotika, koji će na sajtu Ministarstva zdravlja biti dostupan i gradjanima, a ne samo lekarima.\nEvropski dan svesnosti o upotrebi antibiotika obeležava se svake godine 18. novembra.


Strane narudzbe za domace gradjevince vece za 42%\nHome » News Archive » Economy News » Strane narudzbe za domace gradjevince vece za 42%\nNove narudžbe bh građevinskih kompanija u inostranstvu u prvom kvartalu 2015. godine iznosile su 79,18 mil KM, i veće su za 42,3% u odnosu na isti period prethodne godine, pokazuju podaci Agencije za statistiku BiH.\nNajveći dio novih narudžbi, 70,1 mil KM, odnosi se na Evropu, preostalih 9 mil KM ugovoreno je u Africi, dok novih narudžbi nije bilo na Azijskom kontinentu.\nNajveće bosanskohercegovačko izvozno gradilište postaje Albanija, gdje nove narudžbe u prvom kvartalu iznose 52,6 mil KM. U ovoj zemlji poslove uspješno izvode "Energoinvest" i "Euro-Asfalt".\nU Hrvatskoj ugovorene su nove narudžbe vrijedne 7 mil KM, u Srbiji 4,8 mil KM, a u Njemačkoj 3,7 mil KM. Manji iznosi za radove ugovoreni su još u Italiji, Sloveniji i Švedskoj.\nNa Afričkom kontinentu najveći dio novih narudžbi odnosi se na Alžir, u vrijednosti 8,3 mil KM, dok je u Etiopiji ugovoreno 667.000 KM.\nVrijednost izvršenih radova bosanskhercegovačkih građevinskih kompanija u inostranstvu u prvom kvartalu 2015. godine iznosila je 27 mil KM i manja je za 3,4% u odnosu na isti kvartal 2014. godine. Od toga, u Evropi je izvršeno radova u vrijednosti 20,4 mil KM, od čega više od polovine u Albaniji 10,4 mil KM. U Africi je realizacija iznosila 6,6 mil KM, od čega najveći dio otpada na Keniju 5,3 mil KM.\nUkupno je na gradilištima van BiH u prvom kvartalu bio angažovan 391 radnik, od čega u Evropi 323, u Africi 66 i u Aziji 2. U Njemačkoj gdje bosanskohercegvačke građevinske firme uglavnom rade po osnovu detašmana, bilo je najviše angažovanih radnika 128, u Hrvatskoj je uposleno 72, u Srbiji 36, a u Albaniji 23 bosanskohercegovačka radnika.


Švedska sa 600.000 eura pomaže reforme u ministarstvu finansija BIH\nŠvedska međunarodna agencija za razvoj (Sida) finasiraće projekat efikasnog upravljanja javnim investicijama u ministarstvima finansija na novou BiH i entiteta, vrijednosti oko 600.000 eura.\nProvođenje ovog projekat omogućeno je današnjim potpisivanjem ugovora između ministra finansija i trezora BiH Nikole Špirić i ambasadora Švedske u BiH Bose Hedberga.\nKako je saopšteno iz Ministarstva finansija i trezora BiH, potpisnici su naglasili da postoji višestruki značaj projekta "Razvoj kapaciteta u ministarstvima finansija na nivou BiH i na entitetskom nivou za efikasno upravljanje javnim investicijama", koji će biti realizovan u naredne dvije godine.\nCilj projekta je da poveća kapacitet Ministarstva finansija i trezora BiH, Ministarstva finansija Federacije, ministarstva finansija Republike Srpske ali i drugih tijela koja su uključena u proces upravljanja javnim investicijama.\nŠpirić je naglasio da samo investicije mogu povećati ekonomski rast u BiH, te naveo projekte izgradnje hidroelektrana i radove na putnim komunikacijama, poput koridora "Pet C" ili autoputa Doboj-Banjaluka.\nHedberg je istakao da je Švedska spremna pomagati BiH, te da će nastaviti da pruža konkretnu podršku zemlji na putu ka EU, a ovaj projekat je pokazatelj tog njenog opredjeljenja.\nSpecifični ciljevi projekta su unapređenje kvaliteta projektnih prijedloga, koje podnose institucije u BiH, za finansiranje iz budžeta, kredita i grant sredstava uključujući i IPA fondove.


21 godina od NATO agresije na Srbiju i SR Jugoslaviju\nNavršava se 21 godina od NATO agresije i bombardovanja nekadašnje SR Јugoslavije. Tadašnja SR Јugoslavija, koju su činile Srbija i Crna Gora, napadnuta je pod izgovorom da je krivac za neuspeh pregovora u Rambujeu i Parizu o budućem statusu Autonomne Pokrajine Kosova i Metohije, a po prvi put u istoriji jedna suverena država bombardovana je bez odobrenja Saveta bezbjednosti UN.\nDevetnaest zemalja Alijanse počelo je bombardovanje sa brodova u Јadranu, te iz četiri vazduhoplovne baze u Italiji, podržane strateškim bombarderima koji su poleteli iz baza u Zapadnoj Evropi, a kasnije i iz SAD.\nU oružanom sukobu sa nemjerljivo nadmoćnijim neprijateljem srpska protivvazdužna odbrana uspela je da obori dva NATO aviona – lovac “F16” i američki “nevidljivi” avion “F-117”, kao i da zarobi tri neprijateljska vojnika. Ratni gubici NATO-a u ljudstvu i tehnici nikada nisu zvanično objelodanjeni.


“Duboko me je ožalostila vest o upokojenju Njegove svetosti arhiepiskopa pećkog, mitropolita beogradsko-karlobačkog, Patrijarha srpskog Irineja. Duhovnik srpskog naroda koji je snagom svoje vere bio oslonac duhovnih vrednosti i uzvišenih ljudskih dela u izazovnim vremenima u kojima živimo.\nPatrijarh je u teškim vremenima bio glas razuma i pomirenja, simbol ljubavi, praštanja i hrišćanskog morala. Njegova smrt je gubitak, ne samo za srpski narod već i za svetsko pravoslavlje. Ostavio nam je u amanet da čuvamo i negujemo svetosavski duh našeg naroda i da ga branimo od budućih iskušenja. Pamtićemo ga po njegovoj mudrosti i pravdoljubivosti, a sećanje na njega podsticaće na spoznaju istinskih vrednosti za koje se i sam zalagao - mir, međusobno uvažavanje, saosećanje i ljudskost. Srpska pravoslavna crkva je dobila još jednog zastupnika na nebesima, a njegova duhovna posvećenost nek uvek ostane među nama.\nDozvolite mi da Vama, sveštenstvu i svim vernicima Srpske pravoslavne crkve u ime Narodne skupštine Republike Srbije i u svoje lično ime uputim izraze najiskrenijeg saučešća”.


Pristiglo više od milion koverata za nagradnu igru “10 računa izbroji” – 10 računa izbroji i stan osvoji\nJavnost Republike Srpske nestrpljiva je da čuje ko će postati vlasnik prvog stana u Banjaluci, koji će Vlada Republike Srpske, u nedjelju 22. septembra, dodijeliti u okviru Nagradne igre “10 računa izbroji i stan osvoji”.\nRiječ je o dvosobnom stanu, površine 53,15 m², koji se nalazi u novogradnji u Ulici Karađorđeva 79 u Banjaluci.Trošak plaćanja poreza na dobitak za stan snosiće Vlada Republike Srpske, a Notarska komora Republike Srpske snosiće troškove prepisa i knjiženja stana.\nPodsjećamo, u prvom izvlačenju u trci za stanove u Banjaluci, učestvuju učesnici čije su koverte predate na šalterima Pošta Srpske ili ubačene u poštanske sandučiće do posljednjeg radnog dana koji prethodi danu izvlačenja.\nSve koverte koje ne budu izvučene u prvom kolu, ostaju i učestvuju i u svim narednim izvlačenjima.Izvlačenja nagrada održaće se javno, u direktnom TV prenosu emisije “10 računa izbroji i stan osvoji”, u programu Radio-televizije Republike Srpske.\nTV prenos počinje u 20 časova. Pored novog stana, učesnike u nedjelju očekuje i pet vaučera u vrijednosti od 500 KM koje mogu potrošiti u prodajnim objektima “Bingo”.\nSVI ŽELE NOVI STAN Na adresu nagradne igre Vlade RS stiglo više od MILION... Koverte za nagradnu igru pod pratnjom prevezene u studio RTRS-a


Preporuka: 600 / Link / Replika: 39 / Molimo vas da se ulogujete ili registrujete da biste mogli da šaljete komentare.\nPreporuka: 1462 / Link / Molimo vas da se ulogujete ili registrujete da biste mogli da šaljete komentare.\nPreporuka: 962 / Link / Replika: 10 / Molimo vas da se ulogujete ili registrujete da biste mogli da šaljete komentare.\nPreporuka: 1600 / Link / Replika: 15 / Molimo vas da se ulogujete ili registrujete da biste mogli da šaljete komentare.\nPreporuka: 962 / Link / Replika: 4 / Molimo vas da se ulogujete ili registrujete da biste mogli da šaljete komentare.


Deklaracijom usvojenom 9. januara 1992. godine započela je, navodi, realizacija plana za Bosnu i Hercegovinu i realizacija zločinačke politike\nPotpredsjednik bh. entiteta Republika Srpska Ramiz Salkić upozorio je danas da je insistiranje vlasti bh. entiteta RS na obilježavanju 9. januara kao dana entiteta neustavno, nezakonito i nemoralno te pozvao visokog predstavnika u BiH Valentina Incka (Inzko) da poduzme sankcije protiv organizatora tog obilježavanja.\nPodsjetio je da je Ustavni sud Bosne i Hercegovine u više navrata ocijenio kako obilježavanje 9. januara kao dana entiteta RS u Bosni i Hercegovini nije u skladu s Ustavom Bosne i Hercegovine. Također, istakao je i da je ranije Venecijanska komisija dala mišljenje da je izbor obilježavanja 9. januara za dan entiteta potaknut osjećajima i događajima od značaja za samo jedan narod – srpski, dok ga druge zajednice smatraju bolnom uspomenom, saopćeno je iz kabineta entitetskog potpredsjednika.\n– Ustavni sud Bosne i Hercegovine je u više navrata poništio i ukinuo dijelove Zakona o praznicima entiteta i Zakona o danu entiteta. Nastavak obilježavanja predstavlja kršenje odluka Ustavnog suda Bosne i Hercegovine. Oni koji krše odluke Ustavnog suda Bosne i Hercegovine direktno krše i Dejtonski mirovni sporazum, jer po istom odluke Ustavnog suda su obavezujuće i konačne, te se moraju provoditi – ukazao je on.\n– Kompletno tadašnje vojno i političko rukovodstvo bosanskih Srba osuđeno je za teške zločine, progon, istrebljenje, logore, sistematična silovanja, ubistva, udruženi zločinački poduhvat i genocid. Ove sudski dokazane i presuđene činjenice trebale bi obavezati današnju vlast u entitetu na katarzu i distanciranje od zločina i zločinaca te iskazivanje pijeteta prema žrtvama i njihovim porodicama – smatra Salkić.\n– Pozivam visokog predstavnika za Bosnu i Hercegovinu da, u skladu sa svojim mandatom i ovlaštenjima, reagira i poduzme sankcije protiv organizatora obilježavanja 9. januara kao dana entiteta zbog kršenja odluka Ustavnog suda Bosne i Hercegovine, što je i kršenje Dejtonskog mirovnog sporazuma i ugrožavanje mira u našoj zemlji.\nTakođer, pozivam pravosudne institucije koje imaju mandat da procesuiraju i sankcionišu one, koji nastavkom obilježavanja 9. januara krše odluku Ustavnog suda Bosne i Hercegovine, ali u isto vrijeme šire nacionalnu mržnju – naveo je.\nGrađane koji se ne slažu s onima koji obilježavaju 9. januar pozvao je na aktivizam i poduzimanje koraka na podsjećanju javnosti na pogubne posljedice 9. januara 1992. godine.\n– Samo našim aktivizmom i dizanjem glasa možemo osigurati pobjedu istine i pravde u odnosu na sve veću najezdu laži i neistina o onome šta su posljedice donošenja Deklaracije 9. januara 1992 godine.\nPosjetom mjestima ukopa žrtava te zločinačke politike, održavanjem tribina, održavanjem naučnih konferencija, izložbama i drugim različitim aktivnostima, svi smo pozvani, a i naša je obaveza, da podsjećamo na zlo, kako se ono ne bi ponovilo.\nNjegovanje kulture sjećanja na zločine koji su učinjeni građanima ove zemlje je obaveza svih građana, kulturnih, javnih radnika i političara, a ne samo žrtava koje su direktno pogođene zločinima. Zaborav je siguran put u ponavljanje zločina – kazao je potpredsjednik Salkić.


Novi izazov za Siera Leone: Akcioni plan otvorene vlade « Aktivni građani protiv korupcije\nAutorski tekstovi > Novi izazov za Siera Leone: Akcioni plan otvorene vlade\nJedan od glavnih ciljeva ove inicijative je da se civilnom društvu u Siera Leone i Nigeriji obezbedi bolji pristup informacijama, da se javnost upozna sa stvarnim troškovima korupcije i da se obezbede osnovna sredstva za praćenje slučajeva korupcije u pravosuđu.\nUsvajanjem “ Uredbe o Pristupu informacijama “ kao zakona, Siera Leone prošla je i konačnu prepreku za ostvarivanje članstva u Partnerstvu Otvorene Vlade (OGP). Dana 30. oktobra 2013 , Siera Leone i zvanično se prijavila za članstvo rastućoj grupi zemalja sa snažnom posvešćenošću transparentnosti i odgovornosti. U prilog toj posvećenosti, neki državni zvaničnici Siera Leone su takođe uložili napore da se smanji korupcija u pravosuđu i bezbednosnom sektoru, uz podršku Partnera za demokratske promene (Partneri) kroz Kampanju za dobro upravljanje (CGG ) u Siera Leone, CLEEN fondacije, BudgIT u Nigeriji i Instituta za ratno i mirnodopsko izveštavanje (IWPR). Kontinuirana saradnja između ovih partnera rezultirala je stvaranjem programa Nigerija i Siera Leone Pristup, koji finansira Biro za međunarodna pitanja narkotika i sprovođenje zakona američkog Stejt departmenta. Jedan od glavnih ciljeva ove inicijative je da se civilnom društvu u Siera Leone i Nigeriji obezbedi bolji pristup informacijama, da se javnost upozna sa stvarnim troškovima korupcije i da se obezbede osnovna sredstva za praćenje slučajeva korupcije u pravosuđu.\nBio sam u Siera Leone 12 dana prošlog meseca u okviru programa AccessNG_SL, blisko sarađujući sa našim kolegama u Kampanji za dobro upravljanje. Ovaj angažman je počeo sa BudgIT, koji je preduzeo procenu podobnosti Siera Leone, kojom je precizno navedeno kako se zemlja kvalifikuje za članstvo u OGP. Video zapis koji je postavljen na početku prikazuje mene i moju koleginicu Marcella Samba-Sesay iz Kampanje za dobro upravljanje kako govorimo o značaju i rokovima za preduzimanje aktivnosti Partnerstva Otvorene Vlade u Siera Leone. Sledeći korak za Siera Leone jeste da razvije svoj prvi Nacionalni Akcioni Plan, koji će zahtevati pristup više zainteresovanih strana, u cilju ispunjenja roka za prijavu za OGP. Zajedno sa timom Partnera i osobljem CGG, započeli smo sastankom sa Inicijativom Otvorene Vlade, državnim programom Siera Leone koji podstiče učešće građana širom zemlje. Takođe smo imali sastanak sa liderima civilnog društva kako bi razmenili iskustva iz drugih afričkih zemalja u pogledu njihovih akcionih planova. Tokom tih razgovora, identifikovao sam četiri glavne tačke koje država treba da razmotri u razvoju inicijalnog OGP Nacionalnog Akcionog Plana:\nProširiti postojeće inicijative: Da bi se država kvalifikovala za OGP, znači da je nešto dobro uradila u kontekstu odgovornosti, transparentnosti i učešća građana. U pripremi Akcionog Plana, Upravni odbor mora da skenira postojeće reformske inicijative i pristupe koji su u skladu sa OGP. To može biti u kontekstu sektora pravosuđa, Integrisanog Finansijskog Menadžmenta Informacionih Sistema države, transparentnosti budžeta ili drugih inicijativa. Dobar pristup bi podrazumevao da se dokumentuje kako se koristi tehnologija u cilju jačanja aktuelnih napora, kao i poboljšanja ostalih struktura i institucionalnue podrške koja je potrebna da se obezbedi odgovornost.\nPitanje kriterijuma prihvatljivosti: Prilikom definisanja prvog Akcionog Plana, koji je predmet periodične promene, preporučljivo je fokusirati se na ciljeve koji su trenutno ostvarljivi i postepeno izgraditi ostale. To znači fokusiranje na specifična i ciljana poboljšanja, kao što su: – Jačanje budžeta građana; – Primena definisanih smernica za korišćenje Uredbe o pristupu informacijama; – Razvijanje Otvorenog Portala Podataka; – Usmeravanje učešća građana kroz višestruke aktivne kanale.\nInkluzivni Nacionalni Izvršni Odbor: Ukoliko se očekivanjima i učešćem ne upravlja na odgovarajući način, pristupanje OGP može izostati, kao još jedan neodrživ „zapadni konstrukt“, kada početno uzbuđenje izbledi. Potencijalni ćlanovi Odbora moraju biti u stanju da definišu šta će se opipljivo promeniti tako što će strateški definisati ko bi trebalo da vodi proces. Ovo će zahtevati postepenu procenu od strane različitih i posvećenih aktera koji čine Upravni odbor. Na primer, ako je ustanovljena obaveza da se isporuči javni prikaz budžeta, a odbor nema podršku nadležnog ministra, može se suočiti sa mnogo prepreka. Nacionalni Izvršni Odbor mora biti široko zasnovan i uključiti najmanje dvadeset ljudi kojima su definisane uloge za izvršenje i praćenje dogovorenih obaveza u okviru Akcionog plana. Svi članovi moraju biti povezani sa specifičnom odgovornošću da obezbede da obaveze ne postoje samo na papiru.\nInstitucionalizovati obaveze: Osim definisanja obaveza koje su navedene u akcionom planu, postoji potreba da se koriste zakonska akta kao instrumenti kako bi se osiguralo da se određene obaveze slede. Dobro je da postoje tri grane vlasti – izvršna vlast, zakonodavna i sudska – koje su uključene u proces od same konceptualizacije do stvarne implementacije Akcionog Plana OGP. Takav pristup bi osigurao da se zakoni poput Zakona o fiskalnoj odgovornosti, i drugih inicijativa koje su od fundamentalnog značaja za transparentnost i odgovornost, potvrde. Poseta Freetown-u je bila odlična prilika da podelim svoje misli i ideje sa kolegama iz civilnog društva o ključnim tačkama koje će, nadamo se ojačati OGP Akcioni plan njihove zemlje. Sledeći koraci jesu odlučivanje o sastavu Nacionalnog Izvršnog Odbora i dostavljanje izvodljivog Akcionog Plana koji prepoznaje nedavne napore drugih zemalja i koristi tehnologiju i institucionalnu podršku za brzo poboljšanje i ispunjenje obaveza.\nAutor Oluseun Onigbinde (@seunonigbinde) iz BudgIT (Nigerija) je vodeći digitalni inovator u Nigeriji i zagovornik otvorenog kretanja podataka koji radi na podsticanju veće transparentnosti i boljem razumevanju državnih budžeta. U 2011, Oluseun je osnovao BudgIT, pokret koji koristi digitalne tehnologije da učini državni budžet pristupačnijim, transparentnijim i razumljivijim građanima Nigerije. U 2013, BudgIT je od strane magazina Forbs uvršten kao jedan od prvih pet uzbudljivih afričkih novoosnovanih pokreta koji treba imati u vidu. Oluseun doprinosi radu na Priručniku podataka novinarstva, član je Viki Grupe za Javnu potrošnju, ambasador Fondacije Open Knovledge, i radio je kao konsultant projekata DFID za federalne reforme. Saradnik je i Ashoka i Knight Foundation Innovation. Članak je objavljen na sajtu Partnera za demokratske promene Prevod: Partneri za demokratske promene Srbija


Otvaranje Memorjala Nadežde Petrović 18. septembra | Glas javnosti\nPočetna > Kultura > Otvaranje Memorjala Nadežde Petrović 18. septembra\nČAČAK - Jubilarni, 25. memorijal Nadežde Petrović, bijenalna likovna manifestacija posvećena toj srpskoj slikarki, održaće se u Čačku od subote, 18. septembra do 2. novembra.\nMemorijal ,koji organizuje Umetnička galerija "Nadežda Petrović" iz Čačka, biće otvorena 18. septembra u 17.00 u tom izložbenom prostoru, a tom prilikom biće dodeljene i nagrade najuspešnijim učesnicima manifestacije.\nNajavljeno je i predavanje profesora iz Francuske Žan-Fransoe Gitona, na temu "Veza umetnosti, muzeja i novih tehnologija".\nOvogodišnji Memorijal, čija je tema "Ja sam to što jesam", na inicijativu umetničkog direktora Miodraga Krkobabića, zajednički je projekat četiri kustosa, s jedinstvenim ciljem da se kritički i odgovorno preispitaju i reartikulišu postojeći dometi kulture.\nNa Memorijalu će izlagati 16 umetnika iz Srbije i inostranstva, kao i dve umetničke grupe, a njihovi radovi će pored galerijskog prostora, biti izloženi i u Arhivu, Gimnaziji, Gradskom parku i na parkingu.\nMemorijal Nadežde Petrović osnovan je pre 50 godina i do sada je na njemu učestvovalo više od 500 umetnika iz Srbije i inostranstva.


Aneks I PKU za predškolske ustanove čiji je osnivač grad Beograd\nNa osnovu člana 245. Zakona o radu („Sl. glasnik RS“, br. 24/05, 61/05, 54/09, 32/13, 75/14, 13/17–odl.US, 113/17 i 95/18) i člana 52. tačka 7. Statuta grada Beograda („Sl. list grada Beograda“, br. 39/08, 6/10 i 23/13 i „Sl. glasnik RS“, br. 7/16–odl.US), Samostalni sindikat radnika predškolskog vaspitanja i obrazovanja Beograda, Granski sindikat prosvetnih radnika Srbije „Nezavisnost“ i gradonačelnik grada Beograda u ime osnivača grada Beograda, zaključili su (22.2.2019. god.) ANEKS I Posebnog kolektivnog ugovora za predškolske ustanove čiji je osnivač grad Beograd („Sl. glasnik RS“, br. 13/19), koji je stupio na snagu 8. marta 2019. god.\nOvim je u Posebnom kolektivnom ugovoru za predškolske ustanove čiji je osnivač grad Beograd („Sl. glasnik RS“, br. 47/15 i „Sl. glasnik RS“, br. 31/18 – Sporazum o produženju važenja Posebnog kolektivnog ugovora za predškolske ustanove čiji je osnivač grad Beograd), u članu 66. posle tačke 3. dodata tačka 4., tako da sada, pored primanja iz čl. 64. i 65. ovog ugovora, zaposlenom kod poslodavca mogu se isplatiti i druga primanja utvrđena ovim PKU i kolektivnim ugovorom kod poslodavca i to:\n1. troškovi odobrenog korišćenja sopstvenog putničkog automobila za službeno putovanje – do 30% cene jednog litra benzina;\n2. sredstva za nabavku novogodišnjih paketića deci zaposlenih radnika starosti do 10 godina, do neoporezovanog iznosa, u skladu sa zakonom (tj. do 9.784. din.);\n3. solidarna pomoć za ublažavanje posledica elementarnih i drugih nepogoda, u visini 2 prosečne plate po zaposlenom u ustanovi u prethodnom mesecu u odnosu na mesec isplate, odnosno u visini 2 prosečne zarade u R.Srbiji prema poslednjem objavljenom podatku Republičkog zavoda za statistiku, ako je to za zaposlenog povoljnije; kao i\n4. solidarna pomoć, radi ublažavanja nepovoljnog materijalnog položaja, pod uslovom da za to ima obezbeđena finansijska sredstva (u primeni, dakle, počev od 8.3.2019. god.).\nTakođe, novododatim stavom 2. u članu 66. ovog PKU, propisano je da se pomenuta solidarna pomoć iz tačke 4. po zaposlenom na godišnjem nivou isplaćuje do visine prosečne neto zarade za R.Srbiju prema poslednjem objavljenom podatku Republičkog zavoda za statistiku koji je prethodio danu isplate, bez poreza i doprinosa.\nPodsećamo, članom 64. ovog PKU, utvrđeno je da je poslodavac dužan da isplati jubilarnu nagradu zaposlenom koji je navršio u predškolskom vaspitanju i obrazovanju:\n– za 10 godina provedenih u radnom odnosu – u visini 50% prosečne plate isplaćene kod poslodavca za mesec koji prethodi mesecu u kome je navršio 10 godina u radnom odnosu;\n– za 20 godina provedenih u radnom odnosu – u visini 75% prosečne plate isplaćene kod poslodavca za mesec koji prethodi mesecu u kome je navršio 20 godina u radnom odnosu;\n– za 30 godina provedenih u radnom odnosu – u visini 100% prosečne plate isplaćene kod poslodavca za mesec koji prethodi mesecu u kome ja zaposleni navršio 30 godina u radnom odnosu.\nTakođe podsećamo, član 65. ovog PKU, propisuje da je poslodavac dužan da isplati solidarnu pomoć zaposlenom i članu njegove uže porodice, za slučaj teže bolesti, zdravstvene rehabilitacije ili invalidnosti, u visini 100% iznosa troškova prema priloženoj dokumentaciji.


Uputstvo za operatore elektronskih komunikacija o načinu pribavljanja dozvole za kretanje u vreme policijskog časa (u slučaju neophodnih intervencija na elektronskim komunikacionim sistemima)\nZa pribavljanje dozvole za kretanje, shodno Naredbi o ograničenju i zabrani kretanja lica na teritoriji Republike Srbije („Službeni glasnik RS“, broj 34/20), a u skladu sa Uputstvom Ministarstva unutrašnjih poslova Republike Srbije, koje je nadležno za izdavanje navedene dozvole, obaveštavamo vas sledeće:\nOvlašćeno lice operatora elektronskih komunikacija je dužno da Ministarstvu trgovine, turizma i telekomunikacija dostavi spisak lica sa osnovnim podacima iskazanim u tabeli, a koja će zbog prirode i potrebe posla, odnosno izvršavanja neodložnih radnih zadataka, imati potrebu da napuste svoje stanove u periodu od 17.00 do 05.00 časova. Predmetnu tabelu potrebno je dostaviti na elektronsku adresu Ministarstva trgovine, turizma i telekomunikacija milos.maluckov@mtt.gov.rs.\nNapominjemo da je tražene podatke o ličnosti potrebno pribaviti u skladu sa propisima koji uređuju zaštitu podataka o ličnosti. Takođe, ukazujemo da je prilikom opredeljivanja lica za koje će se izdati dozvola neophodno imati u vidu sve mere, odluke i preporuke koje je donela Vlada Republike Srbije sa ciljem sprečavanja i suzbijanja širenja zarazne bolesti COVID-19, odnosno primeniti restriktivno opredeljivanje broja lica za koje će se izdati navedena dozvola.\nNapominjemo da će lica koja budu dobila predmetnu dozvolu biti krivično i materijalno odgovorna u slučaju zloupotrebe.\nNakon pribavljanja dozvole za kretanje koju izdaje Ministarstvo unutrašnjih poslova, u skladu sa spiskom dostavljenim prema uputstvu, odgovorno lice operatora elektronskih komunikacija ili lice koje on ovlasti dužan je da svakom zaposlenom izda radni nalog za svaki pojedinačan izlazak u periodu od 17:00 do 05:00 časova.\nPojedinačni radni nalog se izdaje na dnevnom nivou i sadrži sledeće podatke: ime i prezime, jedinstveni matični broj građana, datum i vremenski period (od do) kada je angažovan, odnosno kada je kretanje neophodno, kao i razloge koji opravdavaju neophodnost kretanja.\nUkoliko se dozvola traži za lica sa navršenih 65 i više godina života, zahtev se podnosi u odvojenoj, posebnoj tabeli uz dodatno obrazloženje razloga za njihovo radno angažovanje. Podnosilac zahteva za izdavanje dozvole za kretanje lica sa navršenih 65 i više godina života preuzima punu odgovornost za moguće posledice njihovog angažovanja.\nTakođe, ukoliko se dozvola traži za strane državljane, za iste je potrebno podatke dostaviti u zasebnoj tabeli.\nOsoba za kontakt: Miloš Maluckov (milos.maluckov@mtt.gov.rs).


Albanija usvojila kontroverzne zakone protiv kleveta\n19 decembar, 2019\nArhiva - Albanski pemijer Edi Rama govori tokom konferencije za štampu u Tirani, Albanija, 18. oktobra 2019\nParlament Albanije usvojio je u sredu kontroverzni set zakona koji je predložila vlada, a za koje kritičari tvrde da glavnom regulatornom telu u državi daju previše moći.\nGlasanje je usledilo odmah nakon što su u poslednjem trenutku uvedene promene kako bi se ublažila zabrinutost novinara koji tvrde da je novi zakon osmišljen tako da ograniči slobodu govora i medija.\nDesetine novinara i grupa civilnog društva protestovalo je ispred parlamenta, dok su poslanici nastavljali raspravu o predlozima zakona koji su deo takozvanog paketa zakona protiv klevetanja, koji dramatično proširuje ulogu Agencije za audio-vizualne medije (AMA).\nPrema novim zaonima, AMA može da formira administrativno telo koje će imati ovlašćenje da kažnjava i zatvara domaće i strane onlajn medije, bez odluke suda.\n"Da li svi grešimo?"\nIspred zgrade skupštine u kojoj većinu ima Socijalistička partija premijera Edija Rame, lokalni novinari okupili su se kako bi se usprotivili onome što su nazvali novim režimom cenzure.\n"Da li svi mi grešimo? Mislim da smo mi u redu i da samo jednostvno ne želimo da premijer bude glavni urednik", rekla je Mimoza Koćiju iz Asocijacije profesionalnih novinara.\nKoćiju je rekla za Albanski servis Glasa Amerike da su svi tu pristuni novinari ujedinjeni u protivljenu novim zakonima.\nAleksander Ćipa, predsednik Unije albanskih novinara, rekao je da preloženi zakoni uvode agenciju za cenzuru.\nNe samo da novi zakoni cenzurišu izveštavanje o kriminalu, ucenama i korupciji, kaže Klodiana Lala, istraživačka novinarka iz Tirane, već će oni važiti izvan albanskog pravsudnog sistema.\n"Kazne će primenjivati institucija koja nije deo pravosudnog sistema, već umesto toga političko-administrativno telo", rekla je ona.\nNovinari mete grube retorike\nA u parlamentu, premijer Edi Rama, poznat po svojoj oštroj retorici spram novinara, uzvratio je na kritike rekavši da je novi zakon u skladu sa međunarodnim standardima po pitanju zaštite građana, vladinih službenika i zakonodavaca od lažnog izveštavanja.\n"Usvojićemo ga zato što je to ispravno, kako bismo garantovali slobodu svakom pojedincu da se brani od onih koji klevetaju", rekao je Rama. "U isto vreme, nikad nećemo kršiti slobodu onoga ko želi da informiše", kazao je on.\nMeđunarodne medijske organizacije izrazile su zabrinutost zbog paketa zakona zato što nisu u skladu sa međunarodnim standardima.\nEvropska komisija poziva na izmene\nU utorak, portparol Evropske komisije zahtevao je od albanskih vlasti da unesu izmene u predlog zakona kojim bi se obezbedilo usklađivanje sa evropskim standardima po pitanju slobode izražavanja.\n"U predlogu zakona nije uvršćeno nekoliko sugestija koje su izneli međunarodni činioci i to i dalje izaziva zabrinutost", rekao je portparol Glasu Amerike u utorak. "Važno je da sve te preporuke - koje je danas iznela komsearka Saveta Evrope za ljudska prava Dunja Mijatović - budu uzete u obzir pre konačnog usvajanja zakona".\nRama je u utorak tvitovao link kako bi dokumentovao dalje promene u predloženom zakonskom tekstu, koji je pretrpeo više izmena otkako je predstavljen javnosti pre godinu dana.\n"Predlog će biti na dnevnom redu sutra (u sredu) kako bi bio usvojen, nakon zajedničkih napora dugih gotovo godinu dana sa OEBS-om i nakon što je 100 odsto usklađen sa ekspertima kancelarije (OEBS-a za medijske slobode), pod vođstvom Arlema Dezira (OEBS-ovom predstavnika za slobodu medija)."\nArlem Dezir je kritikovao više članova predloženog zakona, ali nakon Raminog tvita, objavio je svoju seriju predloženih izmena, rekavši da je njegova kancelarija radila sa Ramom kako bi u poslednjem trenutku unela izmene u tekst zakona.\nOn je takođe rekao da njegova kancelarija budno motri na dodatke na zakon "koji ne smeju, ni na koji način, da ograniče slobodu izražavanja i slobodu medija".\n"AMA bi treblao da promenjuje zakon u zaista nezavisnom maniru", dodao je.\nAlbanija će preuzeti rotirajuće predsedavanje Organizacijom za evropsku bezbednost i saradnju (OEBS) u januaru. Bob Hend, viši savetnik u Helsinškoj komisiji, koja je partnerska organizacija OEBS-a u Sjedinjenim Državama, rekao je za Glas Amerike da će novi zakon komprpomitovani novu međunarodnu lidersku ulogu Albanije.\n"Moja glavna zabrinutost je po pitanju toga koliko bi to moglo da bude potencijalno problematično u Albaniji da imaju ovakve zakone. Ali, takođe će učiniti malo komplikovanim za Albaniju da zagovara veću slobodu izražavanja u zemljama OEBS-a, kad su u Albaniji restrikcije mnogo veće", rekao je on.\nOve jeseni, Evropska federacija novinara objavila je otvoreno pismo Rami objašnjavajući da će usvajanje paketa protiv kleveta označiti "preokret ka najgoroj klimi u slobodi medija u Albaniji" i da će prekršiti demokratske smernice Evropske konvencije o ljudskim pravima, koju promoviše OEBS.\nZakoni su usvojeni u sredu sa 82 glasa za i 13 protiv, dok je pet bilo uzdržano. Jedan od uzdržanih je i Ditmir Bušati iz Ramine partije, koji je čelnik albanske delegacije u Parlamentarnoj skupštini OEBS-a.\nNa saslšanju pred Helsinškom komisijom prošle nedelje pred nastupajuće albansko predsedavanje, Bušati je izrazio nadu da će racionalo rešenje preovladati. Njegovo glasanje u sredu pokazuje da je smatrao da promene usvojene u poslednjem trenutku nisu dovoljne.\nPrema novom zakonu, AMA može da određuje velike novčane kazne protiv medija koji su optuženi da su povredili ugled neke osobe ili se umešali u njenu privatnost, pre nego što mediji može da pokrene slučaj pred sudom.\nU većini zemalja, takva arbitrerna moć - mogućnost da se analiziraju dokazi, argumentacija i pravno rezonovanje u određivanju prava i obaveza umešanih strana - po pravilu su samo ovlašćenja sudova.\nPlato kazne pre suda\nNovi zakon takođe određuje da prekršioci mogu da svoje slučajeve predaju sudu samo nakon što plate kazne koje odredi AMA. Kritičari kažu da je to uvedeno sa ciljem kažnjavanja nezavisnih medija, čije će ograničene finansije verovanto presahnuti pre nego što sud uopšte sazna za slučaj.\nPristalice zakona kažu da će on regulisati prepunjeno onlajn tržište, dok se bude borio protiv "lažnih vesti" - što je termin što neki vladini zvaničnici u Albaniji često koriste kada opisuju izveštavanje u kojem se kritikuje njihov rad.\nTekst je preuzet sa Albanskog servisa Glasa Amerike.


Fudbaleri Polimlja “protutnjali” kroz Vladimirce - PPmedia\nFudbaleri Polimlja “protutnjali” kroz Vladimirce\nPosted on\t15 априла, 2017 7:15 pm by adminpp033\nFudbaleri Polimlja nastavljaju sa izvanrednim partijama i pobedama ovog proleća. U 20. kolu Zone Drina tim iz Prijepolja slavio je u Vladimircima protiv ekipe Jedinstva 1945 sa 3:0 (1:0), strelci su bili Mijušković 27, Stojković 47 i Ćuković 89 minutu meča.\nUprkos besparici u klubu i finansijskim problema, gde jedan jedini dinar na konto kluba iz Hašimbegovića polja nije stigao još od avgusta meseca prošle godine a igrači gotovo da su zaboravili šta znači reč plata, Polimlje klub sa bogatom tradicijom, ovog proleća pod dirigentskom palicom Aleksandra Petakovića beleži odlične rezultate. U proteklih pet kola “crveni” su osvojili 10 bodova, od toga dve vezane pobede na strani što godinama unazad nije polazilo za nogom igračima.\nU subotu popodne tim iz Prijepolja “protutnjao” je kroz Vladimirce neostavivši ni grama nade domaćima da mogu doći do pozitivnog rezultata i sačuvati kakve takve šanse za opstanak u ovom rangu takmičenja.\nNakon ovog nekompletnog kola Polimlje ima 32 boda i nalazi se na 6 mestu Zone Drina. Sledeće kolo igra se već u sredu kada u Prijepolje stiže neugodan rival, ekipa Radnički Stobeks. Meč se igra na Gradskom stadionu od 16h, biće ovo prilika da se nastavi pobedonosna serija. Međutim ono što bi u ovom trenutku možda i više od tri nova boda i borbe za sam vrh tabele značilo u klubu jeste novac, pa se svi u upravi nadaju da će se neko u Lokalnoj samoupravi dozvati pameti, sesti za sto i učiniti ono što je trebalo da uradi još u decembru prošle godine tj rasporediti sportski dinar na koju ne samo fudbaleri već i ostali sportisti iz Prijepolja čekaju kao ozebli sunce.\nOznake: FK Polimlje, vesti prijepolje, vesti Vladimirci, Zona Drina